钦定古今图书集成/明伦汇编/闺媛典/第034卷 > 常氏女
## 钦定古今图书集成/明伦汇编/闺媛典/第034卷 > 常氏女

按《武进县志》：常氏女，父白氏，苍头也。有少子不良，愤
曰：“是子终不如女，尚能守吾坟墓。”女年十二三，闻而
识之，长不肯嫁。父亡，遂创一庵，庐墓侧，其墓地凡三。
为弟卖，女辄赎归。终身麻衣，日诵《金刚经》数卷。远近
人有施香纸者，多即不受，有馀粮，即以饲鸟。晚年言
人祸福辄验。孙文介公极重之，额其庵曰“灵孝。”